**ПРАТЕНИЧКО ПРАШАЊЕ**

од пратеникот Тито Петковски поставено на 77-та седница

на Собранието на Република Македонија одржана

на 5 ноември 2009 година

 Пратеничкото прашање гласи:

Првото е - неодамна Република Македонија од Европската комисија доби препорака за почеток на пристапни преговори. Дали ќе ги почнеме преговорите зависи од одлуката на Советот на министри кој треба да се одржи на 7 декември. Во меѓувреме како да во Македонија освен тајна дипломатија не се случува ништо. Барем немаме никаква информација каква позиција гради Република Македонија пред 7 декември. Единствено што од вас имаме како сознание, како инфорамција е со средбата со господинот Солана во Брисел рековте дека референдум ќе има. Ништо друго не слушанавме. Бидејќи според Законот за референдум, референдум до седми нема да има, бидејќи според законот од распишувањето на референдумот што го прави Собранието, до одржувањето треба да поминат најамалки два месеца или 60 дена.

Значи, референдум нема. Што на овој план прави Република Македонија да си ги зголеми шансите на 7-ми и Советот на министрите да определи датум на преговори и да ги почнеме преговорите со Европската унија?

Не знам дали е точно, барам од вас да одговорите. Некаде во пишаните медиуми проструи една информација дека премиерот во усмена форма дал или зел обврска пред меѓународната заедница дека до формалниот почеток на преговорите помеѓу Република Македонија и Европската унија, Република Македонија ќе изнајде решение околу проблемот со името.

Прашувам дали е тоа точно или е шпекулација и дека тоа треба да се случи, според информациите од еден весник, во вид на нон пејпр изјавата на премиерот да биде доставена пред 7-ми односно до 7-ми декември.

Би било добро прво да ни кажете дали е ова точно и ако е точно или неточно и понатаму што практично преземате како Влада Македонија објективно да добие препорака односно да добие согласност, да добие датум за почеток на преговори.